Document ID: 31996R1432

Komisijas Regula (EK) Nr. 1432/96
(1996. gada 23. jūlijs),
ar ko groza Regulu (EK) Nr. 3223/93 par statistikas datiem attiecībā uz eksporta kompensācijas maksājumiem par atsevišķiem lauksaimniecības produktiem, ko eksportē kā preces, uz kurām attiecas Padomes Regula (EEK) Nr. 3035/80
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1993. gada 6. decembra Regulu (EK) Nr. 3448/93, ar ko nosaka tirdzniecības režīmu noteiktām precēm, ko iegūst, pārstrādājot lauksaimniecības produktus [1], un jo īpaši tās 20. pantu,
tā kā, lai Komisija spētu uzraudzīt, kā piemēro 1994. gada 30. maija Regulu (EK) Nr. 1222/94, ar ko nosaka sīki izstrādātus noteikumus eksporta kompensāciju piešķiršanas sistēmas piemērošanai atsevišķiem lauksaimniecības produktiem, ko eksportē kā preces, uz kurām neattiecas Līguma II pielikums, kā arī kritērijus šādu kompensāciju lielumu noteikšanai [2], kurā jaunākie grozījumi izdarīti ar Regulu (EK) Nr. 229/96 [3], dalībvalstīm tā būtu jānodrošina ar vajadzīgo informāciju;
tā kā Komisijas Regula (EK) Nr. 3223/93 [4], kurā jaunākie grozījumi izdarīti ar Regulu Nr. 1149/95 [5], precizē šīs saistības attiecībā uz piena produktiem, kas importēti, lai tos reeksportētu kā preces, uz kurām neattiecas Līguma II pielikums, bet attiecas Padomes 1968. gada 27. jūnija Regulas (EEK) Nr. 804/68 par piena un piena produktu tirgus kopīgo organizāciju [6], kurā jaunākie grozījumi izdarīti ar Regulu (EK) Nr. 2931/95 [7], pielikums;
tā kā Regulas (EK) Nr. 1149/95 2. panta a) apakšpunkts ir izraisījis atšķirīgu dalībvalstu interpretāciju, it īpaši sakarā ar tā darbības jomu; tā kā tādēļ jāprecizē šā panta darbības joma;
tā kā šajā regulā paredzētie pasākumi ir saskaņā ar Pārvaldības komitejas horizontālajos jautājumos atzinumu attiecībā uz pārstrādāto lauksaimniecības produktu tirdzniecību, uz kuriem neattiecas II pielikums,
IR PIEŅĒMUSI ŠO REGULU.
1. pants
Ar šo Regula (EK) Nr. 3223/93 ir grozīta šādi:
1. Regulas 3. pantu aizvieto ar šādu tekstu:
"3. pants
Vajadzīgā statistiskā informācija, kas minēta 1. pantā, ietver:
1. - to preču daudzumu tonnās vai citās mērvienībās, norādot mērvienību, uz kurām attiecas Komisijas Regula (EK) Nr. 1222/94 [8] un par kurām iepriekšējā mēnesī saņemtas eksporta kompensācijas, to sadalot atbilstoši preču grupām,
- katrā preču grupā, kas minēta pirmajā ievilkumā, kompensācijas lielumu, kas piešķirta iepriekšējā mēnesī par katru lauksaimniecības pamatproduktu, valsts valūtā,
- katrā preču grupā, kas minēta pirmajā ievilkumā, katra pamatprodukta daudzumu tonnās vai citās mērvienībās, uz kuru attiecas kompensācija, norādot mērvienību.
2. Precēm ar KN kodu 18069060 līdz 18069090, KN kodu 1901 un KN kodu 21069098, kas satur uz 100 kilogramiem eksportpreču vismaz 67 kilogramus piena produktu ar KN kodu 04021019, 04022119, 0405 un 0406, kuri importēti ar pazeminātu tarifu no trešām valstīm, saskaņā ar īpašo kārtību:
- daudzumu tonnās precēm, par kurām iepriekšējā mēnesī izmaksātas kompensācijas,
- kompensāciju lielumu, kas piešķirtas iepriekšējā mēnesī, un attiecīgos daudzumus produktiem ar KN kodu 04021019, 04022119 un 0405, kuri guvuši labumu no īpašās kārtības importēšanas brīdī."
2. A un B pielikumu Regulā (EK) Nr. 3223/93 aizstāj ar šīs regulas A un B pielikumu.
2. pants
Šī regula stājas spēkā septītajā dienā pēc tās publicēšanas Oficiālajā Eiropas Kopienu Vēstnesī.
To piemēro no 1996. gada 1. augusta.
Šī regula uzliek saistības kopumā un ir tieši piemērojama visās dalībvalstīs.
Briselē, 1996. gada 23. jūlijā

Labels: 3
17
19
6